Šiaulių gidas

DULKĖTI VEIDRODŽIAI / NO SHOES
2024-06-12 14:00 - 17:00 (Europe/Helsinki)
BIRŽELIO 12 d., trečiadienis, 14:00 val.
VIETA: Didždvario gimnazijos kiemelis, Vilniaus g. 188
TRUKMĖ: 70 min + diskusija
ŽANRAS: Interaktyvus spektaklis jaunimui
REKOMENDUOJAMA: 14+, jauniems žmonėms, norintiems geriau suprasti save ir kitus, visiems suaugusiems, besidomintiems jaunimo reikalais
RENGINYS NEMOKAMAS
Reikalinga registracija, nurodant dalyvaujančių asmenų skaičių
Tai spektaklio aktoriaus ir dramaturgo Raimondo Klezio autobiografiniais faktais paremtas kūrinys, pasakojantis jaunystės patirtis augant provincijoje. Pagrindinė tema – nemeilė šeimoje, mokykloje, tarp draugų bei tos nemeilės poveikis jauniems žmonėms, pasireiškęs svaigalų vartojimu, nusikalstamomis veiklomis, dėl ko ne vienas baigė savo dienas įkalinimo įstaigose ar net pasitraukdamas iš gyvenimo.
Kūrybinė komanda:
Režisierė: Ieva Jackevičiūtė
Aktorius ir dramaturgas: Raimondas Klezys
Plačiau: https://teatrodromas.lt/dulketi-veidrodziai/
Renginio metu bus fotografuojama/filmuojama viešinimo tikslais.

Šiaulių miesto vaikų vokalinės muzikos šventė „Linksmasis vėjas“
2024-06-12 17:00 | Bulvaro amfiteatras
Birželio 12 d. 17 val. Šiaulių bulvaro amfiteatre (Vilniaus g. 153) vyks Šiaulių miesto vaikų vokalinės muzikos šventė „Linksmasis vėjas“.

Renginio trukmė: ~2 val.

Spektaklis-koncertas MAKE LOVE / TEATRONAS
2024-06-13 19:00
BIRŽELIO 13 d., ketvirtadienis, 19:00 val.
VIETA: „LEVEL 2“ šokių klubas (Vasario 16-osios g. 52)
ŽANRAS: spektaklis-koncertas
TRUKMĖ: 1 val. 20 min.
REKOMENDUOJAMA: N-16; visiems, kurių negąsdina S raide paženklintas menas
Tai originalus, drąsaus turinio ir formos spektaklis apie tai, kas mums visiems rūpi, bet viešai nesakoma. Gildo Aleksos režisūra, „Teatrono” aktorių atlikimas, Jokūbo Tulabos muzika, Kristinos Marijos Kulinič dramaturginis stilius, Agnietės Lisičkinaitės požiūris į scenoje judančius kūnus susipina į sunkiai nusakomo žanro spektaklį – koncertą, skirtą sekso temai. Jo metu išgirsite visos kūrybinės komandos bendrai parašytas dainas, kurios sukasi apie svarbų, bet dažnai nutylimą mūsų gyvenimo dalį. Pasirodo, kad viskas, apie ką kartais nejauku kalbėti, gali tapti malonumu niūniuoti. Grožinės literatūros, publicistikos ir realių konsultacijų su seksologe pagrindu sukurtame spektaklyje kalbama apie intymius dalykus ir su tuo susijusias problemas, su kuriomis susiduria įvairių seksualinių patirčių turintys žmonės. Spektaklis apie tai, apie ką nejauku kalbėti atvirai. Tačiau jo kūrėjai drąsiai prisiima gėdą sau ir išdrįsta žiūrovams pasiūlyti tai, ko lietuviška scena iki šiol nesiryžo.
Kompozitorius: Jokūbas Tulaba
Režisierius: Gildas Aleksa
Choreografė: Agnietė Lisičkinaitė
Dramaturgė: Kristina Marija Kulinič
Kostiumų dailininkė: Rūta Kyguolytė
Režisieriaus asistentė: Greta Mecelicaitė
Vaidina: Milda Naudžiūnaitė, Roberta Sirgedaitė, Kasparas Varanavičius, Karolis Kasperavičius
Dainų autoriai: VISA kūrybinė komanda

Plačiau: https://teatrodromas.lt/make-love/
Renginio metu bus fotografuojama/filmuojama viešinimo tikslais.

Gedulo ir vilties dienos minėjimas
2024-06-14 15:30 - 17:00
11.59 val. tremtinių ir politinių kalinių atminimo ir pagerbimo akcija „Atminties neištremsi“
Skveras prie Šiaulių miesto savivaldybės, Vasario 16-osios g. 62
Org. Lietuvos jaunimo organizacijų taryba
15.30 val. Gedulo ir vilties dienos minėjimas
Dalyvauja atlikėja Rasa Serra ir kanklininkė Ingrida Sparauskaitė-Kurienė, Šiaulių kultūros centro choras „Tremtinys“ (meno vad. R. Pečeliūnas). Vedėja Virginija Kochanskytė
Geležinkelio rampa
Org. Šiaulių kultūros centras
17 val. šv. Mišios, skirtos aukoms pagerbti
Šiaulių Šv. apaštalų Petro ir Pauliaus katedra, Aušros tak. 3
18 val. koncertas „Motinos malda“, skirtas Gedulo ir vilties dienai paminėti
Dalyvauja Adrijana Balsytė (sopranas), Juozas Janužas (tenoras), Artur Lisovs (vargonai, Latvija), Šiaulių pučiamųjų orkestras (meno vad. ir dirig. S. Vaičiulionis, dirig. G. Brūzga). Dirigentas Gediminas Brūzga. Vedėja Raimonda Sližienė
Šiaulių Šv. apaštalų Petro ir Pauliaus katedra, Aušros tak. 3
Org. Šiaulių miesto koncertinė įstaiga „Saulė“
19 val. koncertas, skirtas Gedulo ir vilties dienai
Dalyvauja VII tarptautinio Sauliaus Sondeckio smuikininkų ir violončelininkų konkurso jaunieji atlikėjai, Zakhar Bron (smuikas, Vokietija / Šveicarija), David Geringas (violončelė, Lietuva / Vokietija). Vedėja aktorė Nomeda Bėčiūtė
Šiaulių Švč. Mergelės Marijos Nekaltojo Prasidėjimo bažnyčia, Gegužių g. 57
Org. Sauliaus Sondeckio menų gimnazija

Europos archeologijos dienos
2024-06-14 16:00 - 17:00
2024 m. birželio 14 d., penktadienį, 16 val. Šiaulių istorijos muziejuje (Aušros al. 47, Šiauliai) vyks Europos archeologijos dienų renginys.
Renginio programa:
-Klaipėdos universiteto Baltijos regiono istorijos ir archeologijos instituto mokslo darbuotojo dr. Tomo Rimkaus ir studento Manto Pesecko paskaita „Šiaurės Lietuvos gyventojai prieš 13 000 metų: gyvenimas atšiauriomis klimato kaitos sąlygomis“. Šios paskaitos tema pasakoja apie pirmuosius Šiaurės Lietuvos gyventojus, kurie teritoriją pasiekė vėlyvojo ledynmečio laikotarpyje. Iki šiol duomenų apie šių žmonių gyvenimą buvo nedaug dėl trūkstamos archeologinės medžiagos ir jau esamos tyrimų.
Naujausi archeologinių artefaktų tyrimai iš Šiaulių „Aušros“ muziejaus ir Lietuvos nacionalinio muziejaus suteikia naujų duomenų apie šiuos žmones, jų gyvenimo būdą, ekonomiką, įrankių gamybą ir adaptaciją atšiauriame klimate.
-Titnaginių įrankių demonstracija. Jų formos ir tipai, padėję išgyventi priešistorės žmonėms.
– Šiaulių „Aušros“ muziejaus restauratorės Audronės Salatkaitės pristatymas „Archeologinio radinio kelias: nuo fiksavimo in situ iki ekspozicijos vitrinos“.
Sužinosite visą kelią nuo prevencijos, lauko konservavimo ir pilno restauravimo, ruošiant eksponatą saugojimui ir eksponavimui.
Renginys nemokamas.
INFORMACIJA APIE RENGINĮ

Data:
2024-06-14

Laikas:
16:00 val.

Vieta:
Šiaulių istorijos muziejus

Adresas:
Aušros al. 47, Šiauliai

JULIETA | GABRIELA MUÑOZ (MEKSIKA)
2024-06-14 19:00
BIRŽELIO 14 d., penktadienis, 19:00 val.
VIETA: Valstybinis Šiaulių dramos teatras (Didžioji salė, Tilžės g. 155)
ŽANRAS: Klounada, fizinis teatras
TRUKMĖ: 60 min.
REKOMENDUOJAMA: visiems, vaikams 12+. Norintiems pamatyti Lietuvoje itin retą šiuolaikinio cirko žanrą – klounadą – nuostabaus grožio ir humoro kupiną spektaklį be žodžių, bet su jautriu ir prasmingu turiniu
Šiame vizualiame vienos moters fizinio teatro ir klounados spektaklyje, kalbama apie lūžį tarp jaunystės ir senatvės. Spektaklio kūrėją Gabriela Muñoz sukurti šį spektaklį įkvėpė jos močiutė. Pagrindinė veikėja Julieta tyrinėja skirtingus gyvenimo etapus ir tai, kaip su metais keičiasi mūsų savivaizdis – nesvarbu, ar Julieta ruošiasi pasimatymui su mėgstama, per televizorių rodoma dainininke, ar perpjauna paveikslus per pusę, kad jie tilptų būtent ten, kur ji nori, išlygina raukšles lipnia juosta, ar atlieka mankštą slidinėdama išsitepusi alyvuogių aliejumi. Spektaklio kūrėja ir atlikėja Gabriela Muñoz sako: „Apie senyvą amžių kalbama mažai. Man patiko būti šalia savo močiutės Julietos ir jausti, kaip ji žengia kiekvieną žingsnį, kuriuo atsisveikina su šiuo žemiškuoju savo gyvenimo tarpsniu. Mačiau kaip ji, būdama 83 metų, su grupele draugių „džiazo našlių”, kaip jos save vadino, ėjo į grožio saloną gerti romo su kola ir rūkyti cigarų, žiūrėjau į jos akis už storastiklių akinių ir man buvo smagu stebėti, kaip ji mirksi pagal melodiją krutindama lūpas, kaip iškiša mažą rankelę pro langą, kad pažiūrėtų, koks oras, ir tada nusprendžia, kaip apsirengti, girdėjau, kaip ji tobulai groja pianinu, jau neprisimindama, kas tokia yra. Julieta – laisva, linksma, kūrybinga, išdidi ir flirtuojanti siela, dosni moteris, kuri mane daug ko išmokė apie gyvenimą, kurį vieną dieną norėčiau turėti. Kad sutalpintų humorą ir iki kraštų prasmės sklidino gyvenimo niuansus, šis mano močiutės Julietos gyvenimo įkvėptas kūrinys peržengia tiesioginio pasakojimo ribas”.
Pristato: Šiuolaikinio cirko festivalis – Curkuliacija
Režisierė ir atlikėja Gabriela Muñoz
Kostiumų dizainas: Rebekka Dornhege Reyes
Scenografija: Rebekka Dornhege Reyes ir Gemma Raurell Colomer
Šviesų dizainas ir techninis operatorius: Aurora Rodriguez
Montažas: Jaume Grau
Prodiuserė: Heleen De Boever
Nuotraukos: Antonia Fritche
Bendrai prodiusuota su Ruhrfestspiele, Recklinghausen ir Chämaleon, Berlynas ir remiant MICC (Marché International du Cirque Contemporain) ir FONCA
Plačiau: https://teatrodromas.lt/julieta/
Renginio metu bus fotografuojama/filmuojama viešinimo tikslais.

NEBYLI ŽUVIES BURNA / ROBERTA STONKUTĖ
2024-06-14 20:30
BIRŽELIO 14 d., penktadienis 20:30 val.
VIETA: Dailės mokyklos vitrinos, bulvaras (Vilniaus g. 126)
ŽANRAS: socialinė paroda
TRUKMĖ: 3 val. 30 min.
REKOMENDUOJAMA: visiems socialinių tinklų vartotojams
RENGINYS NEMOKAMAS
Vidutiniškai prie telefono ekrano per dieną žmogus praleidžia apie 3 val. 30 min. Per daug laiko praleidžiamo žiūrint į mobiliojo ekraną gali sukelti daugybę problemų. Dažniausiai pasireiškiantys simptomai yra šie:
• galvos skausmas,
• neryškus matymas,
• smegenų rūkas,
• akių įtempimas,
• miego problemos (nemiga),
• pykčio priepuoliai,
• problemų sprendimo įgūdžių trūkumas,
• nutukimas,
• lėtinės kaklo ir nugaros problemos,
• depresija,
• nerimas.
Kurie iš jų tinka man, tinka tau?
INSTRUKCIJA ŽIŪROVUI:
Socialinė paroda trunka 3 val. 30 min. – tiek, kiek vidutiniškai per dieną praleidžiame žiūrėdami į mobilaus telefono ekraną. Aš į jį žiūriu*. Tu žiūri į mane žiūrinčią. Gali žiūrėti kiek nori. Gali filmuoti(s) ir fotografuoti(s).
*Gali pasireikšti įvairių viršuje išvardintų simptomų.
Plačiau: https://teatrodromas.lt/nebyli-zuvies-burna/
Renginio metu bus fotografuojama/filmuojama viešinimo tikslais.

Festivalis „Big Band Festival Šiauliai 2024“
2024-06-15 08:00 - 2024-06-16 17:00
15-asis tarptautinis festivalis „Big Band Festival Šiauliai 2024“ birželio 12, 15 ir 16 dienomis šiauliečius bei miesto svečius sukvies pasimėgauti profesionaliais muzikos garsais! Klausytojus koncertų salėje „Saulė“ ir Saulės Laikrodžio aikštėje džiugins bigbendai ir džiazo kolektyvai ne tik iš Lietuvos, bet ir iš užsienio!

Visi festivalio koncertai nemokami!
PROGRAMA

BIRŽELIO 12 d. (trečiadienį). Koncertų salė „Saulė“.

18:00–19:20 val. Šiaulių bigbendas (LT), solistė Aija Vitolina (LV) ir akordeonininkas Jonas Vozbutas (LT). Meno vadovas ir dirigentas Raitis Ašmanis.

BIRŽELIO 15 d. (šeštadienį). Saulės Laikrodžio aikštė.

17:00–18:00 val. Klaipėdos džiazo orkestras (LT), vokalistas Errico Cutolo ir gitaristas Alessandro Florio (IT). Meno vadovas ir dirigentas Kęstutis Sova.
18:20–19:20 val. Kauno bigbendas (LT), solistė Maja Mannila (FIN). Vyr. dirigentas Tomas Botyrius.

19:30–20:30 val. Vilnius JJAZZ Ensemble (LT), vadovas Jievaras Jasinskis.

20:40–21:40 val. Šiaulių bigbendas (LT), solistas Anyanya Udongwo (NG). Meno vadovas ir dirigentas Raitis Ašmanis.

BIRŽELIO 16 d. (sekmadienį). Saulės Laikrodžio aikštė.

15:00–16:00 val. Šiaulių „Romuvos“ gimnazijos džiazo orkestras „Romuva“ (LT). Meno vadovas ir dirigentas Romualdas Žukauskas.
16:15–17:15 val. Jelgavos bigbendas (LV), klarnetininkas Aldis Kolosovs (LV). Meno vadovas ir dirigentas Raitis Ašmanis.
17:30–18:30 val. Ukrainos nacionalinės P. I. Čaikovskio muzikos akademijos bigbendas „SaraBanda“ (UA). Meno vadovas Oleksandr Saratskyi.
Vedėja – Raimonda Sližienė.

„Draugystės koncertas“
2024-06-20 12:00
Tradicija tapęs Šiaulių miesto koncertinės įstaigos „Saulė“ organizuojamas ciklas „Saulės vasaros koncertai“ kviečia visus Šiaulių miesto gyventojus ir miesto svečius pasimėgauti gyva muzika gryname ore! Profesionalūs kolektyvai – Šiaulių bigbendas, Šiaulių pučiamųjų orkestras, Šiaulių kamerinis orkestras „Camerata Solaris“ – ir jų geri bičiuliai bei kolegos pripildys Šiaulių miesto bulvaro amfiteatrą bei kitas miesto erdves kokybiškos muzikos garsais. Kviečiame apsilankyti ciklo „Saulės vasaros koncertai“ renginiuose!
Visi koncertai nemokami! Esant blogam orui koncertai numatyti Šiaulių amfiteatre perkeliami į koncertų salę „Saulė“, Tilžės g. 140.
Birželio 20 d.12 val. „Draugystės koncertas“
Dalyvauja: folkloro ansamblis „Dürrwanger Danzfreunde“, Vokietija (vad. D. Ganter ir M. Stingel), Šiaulių miesto kultūros centro „Laiptų galerija“ folkloro ansamblis „Salduvė“ (vad. D. Daknys).
Vilniaus g. 153, Šiaulių bulvaro amfiteatras.

„Joninės. Jonvabalių naktis“
2024-06-23 21:00
Birželio 23 d. nuo 21 val. Zubovų parke bus švenčiama magiškiausia vasaros šventė – Joninės.

Joninės – viena iš seniausias tradicijas turinčių švenčių Lietuvoje, dar kitaip vadinama Kupolėmis arba Rasomis, daug kam simbolizuojasi su paparčio žiedo paieškomis, laužų deginimu ar vainikų pynimu bei jų plukdymu vandeniu.

Šiais metais Šiaulių kultūros centras kviečia Jonines sutikti su linksma koncertine programa ir kitomis veiklomis.

Bus papildyta.

Renginio trukmė: ~3 val.

Koncertas „Muzikinės formos nuo valso iki uvertiūros“
2024-06-27 12:00
Tradicija tapęs Šiaulių miesto koncertinės įstaigos „Saulė“ organizuojamas ciklas „Saulės vasaros koncertai“ kviečia visus Šiaulių miesto gyventojus ir miesto svečius pasimėgauti gyva muzika gryname ore! Profesionalūs kolektyvai – Šiaulių bigbendas, Šiaulių pučiamųjų orkestras, Šiaulių kamerinis orkestras „Camerata Solaris“ – ir jų geri bičiuliai bei kolegos pripildys Šiaulių miesto bulvaro amfiteatrą bei kitas miesto erdves kokybiškos muzikos garsais. Kviečiame apsilankyti ciklo „Saulės vasaros koncertai“ renginiuose!
Visi koncertai nemokami! Esant blogam orui koncertai numatyti Šiaulių amfiteatre perkeliami į koncertų salę „Saulė“, Tilžės g. 140.
Birželio 27 d. 12 val. „Muzikinės formos nuo valso iki uvertiūros“
Dalyvauja: Šiaulių pučiamųjų orkestras (meno vad. ir dirigentas S. Vaičiulionis, dirigentas G. Brūzga).
Vilniaus g. 153, Šiaulių bulvaro amfiteatras.

Renginys visai šeimai „Rožės kodas“
2024-06-30 11:00 - 17:00 | Chaimo Frenkelio viloje
Kviečiame į renginį visai šeimai „Rožės kodas“.
2024 m. birželio 30 d., sekmadienį, 11–17 val., Chaimo Frenkelio vilos-muziejaus parke (Vilniaus g. 74, Šiauliai) vyks renginys visai šeimai – „Rožės kodas“. Ateikite ir patirkite įsimintiną dieną, pripildytą rožių žiedų grožio ir kvapų.
Renginyje kiekvienas ras sau įdomios ir įkvepiančios veiklos. Vaikai galės džiaugtis žaidimais ir pramogomis, o suaugusieji bei senjorai – mėgautis meninėmis ir edukacinėmis veiklomis.
Įėjimas į renginį nemokamas.
RENGINIO PROGRAMA:
11–17 val.
Rožių įkvėptos meno dirbtuvės.
Išlaisvinkite savo kūrybiškumą ir sukurkite unikalius meno kūrinius, įkvėptus rožių grožio.
❀Odos dirbtuvių edukacija „Rožės žiedas“
❀Dailės dirbtuvių edukacija „Rožės eksponatai“
Lauko žaidimai, batutas ir nemokami spragėsiai vaikams.
Vaikai galės džiaugtis įvairiais lauko žaidimais ir pramogomis, šokinėti ant batuto. Susirinkusius nemokamais spragėsiais vaišins „Kąsniukų namai“.
Poezijos skaitymo erdvė.
Pasiklausykite poezijos apie rožes ir gamtą jaukioje ir ramioje aplinkoje. Čia galėsite susipažinti su muziejaus leidiniu „Rožės kodas“, patogiai įsitaisę paskaityti savo atsineštus kūrinius, atrasti bendraminčių.
Rožių arbatos stotelė.
Pasinerkite į rožių pasaulį su ypatinga arbata, kvapų degustacija ir kvapiųjų rožių paroda kartu su Botanikos sodu. Dalyvaukite smagiame „Kas dalinasi rožės vardą” žaidime ir įsigykite hidrolatų.
„aromáma“ erdvė: veido ritualai ir vaikų edukacija.
Veido ritualo pamoka su aromama rožių kosmetika: Seansai po 30 min., trumpa masažo pamokėlė sau, teisingas produktų naudojimas.
„aromáma“ produkcija: Kviesime ne tik apsipirkti, bet ir išbandyti, išsitęstuoti, pasitepti. Sužinokite apie įvairią rožių produkciją ir jų panaudojimą kasdieniame gyvenime.
Vaikų edukacijų palapinė: Vaikus kviesime pasigaminti stebuklingą kambario purškiklį.
Žiedlapių kampelis.
Šiaulių technologijų mokymo centras, Menų ir grožio paslaugų skyrius kviečia susipažinti su floristo specialybe iš arčiau. Dekoratyvinio apželdinimo darbuotojo specialybės mokiniai ir mokytojai dalinsis ypač vertingais patarimais apie rožių sodinimą, skiepijimą, auginimą ir jų perdirbimo galimybes.
Kvapnusis turgelis.
Apsilankykite kvapiajame turgelyje, kuriame galėsite įsigyti įvairių su rožėmis ir kvapais susijusių produktų.
Dalyviai: „aromáma“, „Fitsnack“, „Nerolis“, „Mano Aura“.
13, 15 ir 16 val. Ekskursija Chaimo Frenkelio vilos-muziejaus rožyne.
Leiskitės į kelionę po žydinčius rožių krūmus, kurių Chaimo Frenkelio vilos-muziejaus parke yra daugiau nei 1 700. Sužinokite apie šių kvapnių augalų istoriją ir priežiūrą.
Dalyvių skaičius ribotas. Būtina išankstinė registracija.
EKSKURSIJOSE VIETŲ NEBĖRA.
14 val. Orientacinis žaidimas vaikams „Surask rožę“.
Dalyvaukite smagiame orientaciniame žaidime, kurio metu vaikai ieškos paslėptų rožių parke. Būtina išankstinė registracija.
VIETŲ ŽAIDIME „SURASK ROŽĘ“ NEBĖRA.
Renginio metu taip pat galėsite nemokamai aplankyti Chaimo Frenkelio vilos-muziejų ir susipažinti su jo turtinga istorija bei ekspozicijomis. Ši istorinė vila ir jos parkas yra unikali vieta, kur susijungia istorija, menas ir gamtos grožis. Chaimo Frenkelio viloje-muziejuje ir parke veiks „Bleu de Frenkel“ restoranas, kuriame galėsite pasimėgauti rožių ledais.
„Rožės kodas“ – tai tęstinis renginys, pradėtas 2023 m. minint penktąjį Šiaulių rožyno gimtadienį.
Chaimo Frenkelio vilos parko rožynas buvo įveistas 2018 m. verslininko, Neaustinių medžiagų fabriko įmonių grupės vadovo, Stanislovo Grušo iniciatyva ir lėšomis. Dabar jis tapo viena gražiausių Šiaulių miesto vietų, kur kiekvienas gali pasigėrėti žydinčiomis rožėmis.
Organizatorius:
Šiaulių „Aušros“ muziejus
Laukiame Jūsų birželio 30 d. Chaimo Frenkelio vilos-muziejaus parke! Kartu kurkime nepamirštamus prisiminimus.
* Renginys gali būti atšaukiamas arba perkeliamas, esant nepalankioms oro sąlygoms.
* Renginio metu bus fotografuojama/filmuojama viešinimo tikslais.

„8 KAMBARYS“ koncertas
2024-07-05 18:00 | Chaimo Frenkelio viloje
2024 m. liepos 5 d., penktadienį, 18 val. Chaimo Frenkelio vilos-muziejaus parke (Vilniaus g. 74, Šiauliai) vyks 2024-ųjų MAMA metų hiphopo grupės apdovanojimą pelniusio dueto „8 kambarys“ koncertas.

Bilietai>>>

Organizatorius: Bleu de Frenkel restoranas

INFORMACIJA APIE RENGINĮ

Data:
2024-07-05

Laikas:
18:00

Vieta:
Chaimo Frenkelio vilos-muziejaus parkas

Adresas:
Vilniaus g. 74, Šiauliai

Liepos 6-osios renginiai
2024-07-06 - 2024-07-07
11 val. šv. Mišios
Šv. apaštalų Petro ir Pauliaus katedra, Aušros tak. 3
12 val. iškilminga Lietuvos valstybės vėliavos pakėlimo ceremonija
Dalyvauja atlikėja Ingrida Ručinskienė
Prisikėlimo aikštė
Org. Šiaulių kultūros centras

12.30 val. Olego Ditkovskio ir Sauliaus Bareikio koncertas

Šiaulių bulvaro amfiteatras, Vilniaus g. 153
Org. Šiaulių kultūros centras
13 val. koncertas „Likimo simfonija“, skirtas Lietuvos karaliaus Mindaugo karūnavimo dienai
Dalyvauja Šiaulių kamerinis orkestras „Camerata Solaris“ (meno vad. ir dirig. V. Čepinskis)
Šiaulių miesto koncertinė įstaiga „Saulė“, Tilžės g. 140
14 val. ekskursija „Kur Mindaugas sutiko Mortą?“
Reikalinga išankstinė registracija e. p. ekskursijos@visitsiauliai.lt arba tel. +370 41 523 110.
Gidas lauks Saulės Laikrodžio aikštėje
Org. Šiaulių turizmo informacijos centras
19.30 val. XXI tarptautinio Chaimo Frenkelio vilos vasaros festivalio atidarymo koncertas
Dalyvauja elektroninės muzikos roko grupė „Royce“ ir Klaipėdos kamerinis orkestras (meno vad. M. Bačkus)
21 val. visuotinis „Tautiškos giesmės“ giedojimas
Chaimo Frenkelio vilos parkas, Vilniaus g. 74
Org. Šiaulių „Aušros“ muziejus

XXI tarptautinio Chaimo Frenkelio vilos vasaros festivalio atidarymo koncertas
2024-07-06 19:30 | Chaimo Frenkelio viloje
2024 m. liepos 6 d., šeštadienį, 19.30 val. Chaimo Frenkelio vilos-muziejaus parke (Vilniaus g. 74, Šiauliai) vyks XXI tarptautinio Chaimo Frenkelio vilos vasaros festivalio atidarymo koncertas, skirtas Valstybės (Lietuvos karaliaus Mindaugo karūnavimo) dienai paminėti. Šventiniame koncerte pasirodys: Elektroninės muzikos roko grupė „Royce“ ir Klaipėdos kamerinis orkestras.

21 val. Kartu su viso pasaulio lietuviais bus giedama „Tautiška giesmė“.Festivalio atidarymo renginys yra nemokamas.

Festivalio meno vadovas – Lietuvos nacionalinės premijos laureatas, dirigentas Robertas Šervenikas.

Organizatoriai: Šiaulių „Aušros“ muziejus, VšĮ „Sielai“Pagrindiniai rėmėjai: Šiaulių miesto savivaldybė, Lietuvos kultūros tarybaRėmėjai: „Sabalin“, restoranas „Bleu de Frenkel“Informaciniai rėmėjai: LRT, „Etaplius“, „Šiaulių kraštas“, „LT ADVERT“Draugas – gėlių ir dovanų salonas „Dabija“Festivalį įgarsina – MB „SLS Tech“

Romų muzikos festivalis „Tamburinas“
2024-07-10 17:00 | Šiaulių kultūros centro Didžioji koncertų salė (Aušros al. 31)
Liepos 10 d. 17 val. Šiaulių kultūros centre vyks romų muzikos festivalis „Tamburinas“, kuris atskleis romų šokio, dainos bei muzikos grožį.
Renginys skirtas tautinių mažumų, šiuo atveju, romų integracijai, tarpkultūriniam bendradarbiavimui bei teigiamo įsiliejimo į visuomenę skatinimui.
Renginys stiprina tarpkultūrinį bendradarbiavimą bei tolerancijos jausmą kitataučiams, gyvenantiems Lietuvoje.
Renginio trukmė: ~2 val.

TRIO AGORA koncertas „HOTEL TANGO“
2024-07-11 18:00 | Chaimo Frenkelio viloje
2024 m. liepos 11 d., ketvirtadienį, 18 val. Chaimo Frenkelio vilos-muziejaus Koncertinėje salėje (Vilniaus g. 74, Šiauliai) vyks XXI tarptautinio Chaimo Frenkelio vilos vasaros festivalio koncertas. Koncerte pasirodys ansamblis TRIO AGORA – tai trys charizmatiški muzikantai, įvairių prestižinių tarptautinių konkursų laureatai, nuolat koncertuojantys Europos koncertų salėse, bet nepamirštantys ir Lietuvos. Šiauliuose atlikėjai pristatys naujausią savo albumą „Hotel Tango“. Albumas išleistas 2023 m. su Vokietijos įrašų kompanija „Accentus Music“.
Atlikėjai:Žilvinas Brazauskas (klarnetas, Lietuva-Vokietija)Natania Hoffman (violončelė, Italija-JAV-Belgija)Robertas Lozinskis (fortepijonas)
Bilieto kaina: 12 Eur, su nuolaida 8 Eur*
Bilietus į koncertus galima įsigyti „TICKET MARKET“ ir Chaimo Frenkelio vilos-muziejaus kasose.*Nuolaidos taikomos moksleiviams, studentams, senjorams, neįgaliesiems.Vaikams iki 5 metų, kurie neužima sėdimos vietos, įėjimas nemokamas. Informacija tel. +37041433680, el. p. info@ausrosmuziejus.lt

Renginio metu bus fotografuojama/filmuojama viešinimo tikslais

INFORMACIJA APIE RENGINĮ

Data:
2024-07-11

Laikas:
18:00 val.

Vieta:
Chaimo Frenkelio vilos-muziejaus Koncertinė salė

Adresas:
Vilniaus g. 74, Šiauliai

Renginys visai šeimai – muzikinis spektaklis „Karlsono skambutis“.
2024-07-18 18:00 | Chaimo Frenkelio viloje
2024 m. liepos 18 d., ketvirtadienį, 18 val. Chaimo Frenkelio vilos parke (Vilniaus g. 74, Šiauliai) vyks XXI tarptautinio Chaimo Frenkelio vilos vasaros festivalio renginys visai šeimai – muzikinis spektaklis „Karlsono skambutis“.

Tai spektaklis vaikams nuo vienerių iki šimto vienuolikos metų. Kas nežino Karlsono, kuris gyvena ant stogo? Karlsono pokštai prajuokins ne tik mažus, bet ir gerokai peraugusius, ir pačius vyriausius žiūrovus – tuos, kurie jau „pačiame jėgų žydėjime“. Kokias išdaigas krės Karlsonas, norėdamas pamokyti savo draugo Mažylio skriaudėją, namų tvarkytoją Freken Bok? Ar susidraugaus ši surūgusi moteriškė su išdaigininku Karlsonu? – Kantrybės, tiktai kantrybės! – pasakytų Karlsonas. Juk visa tai sužinosite „Raganiukės teatro“ spektaklyje.

Spektaklis pastatytas pagal Astridos Lindgren apysaką „Mažylis ir Karlsonas, kuris gyvena ant stogo“.
Vaidina: E. Paulavičius, L. Raškevičiūtė, D. Trasykis, L. Firsova ir Agnius.Trukmė – 1 val. 30 min.

Bilieto kaina: 12 Eur, su nuolaida 8 Eur*

Bilietus į koncertus galima įsigyti „TICKET MARKET“ ir Chaimo Frenkelio vilos-muziejaus kasose.*Nuolaidos taikomos moksleiviams, studentams, senjorams, neįgaliesiems.Informacija tel. +37041433680, el. p. info@ausrosmuziejus.lt

Renginio metu bus fotografuojama/filmuojama viešinimo tikslais_______________________Festivalio meno vadovas – Lietuvos nacionalinės premijos laureatas, dirigentas Robertas Šervenikas

Žodžio ir muzikos festivalis „Ir ežeras turi ausis“
2024-07-18 19:30
Rėkyvos ežero pakrantė (Poilsio g.)

2024 m. liepos 18 d. 19.30 val.

Renginys nemokamas

Liepos 18 d. 19.30 val. Rėkyvos ežero pakrantėje (Poilsio g.) vyks žodžio ir muzikos festivalis „Ir ežeras turi ausis“.
„Ir ežeras turi ausis“ – tai literatūrą, teatrą, muziką bei kitus menus vienijantis festivalis. Jo metu galima ne tik išgirsti ir pamatyti įvairesnio meno žanro atlikėjus ir grupes, bet kartu su jais išbandyti ir save.
PROGRAMA
19.30–21.30 val. Eilėraščių paroda „Mintys bangose“

19.30 val. Projektas „Vandenys“
Dalyvauja kūrėjas ir atlikėjas „nim“

21.00 val. Performansas „Jonvabalių sonatos“
Režisierė ir aktorė Lina Jankauskaitė-Peleckienė, saksofonas Nedas Latovinas, violončelė Ilona Butkutė
Renginio trukmė: ~1 val. 30 min.

Žodžio ir muzikos festivalis „Ir ežeras turi ausis“
2024-07-19 19:30
Liepos 19 d. 19.30 val. Talkšos ežero pakrantėje vyks žodžio ir muzikos festivalis „Ir ežeras turi ausis“.
„Ir ežeras turi ausis“ – tai literatūrą, teatrą, muziką bei kitus menus vienijantis festivalis. Jo metu galima ne tik išgirsti ir pamatyti įvairesnio meno žanro atlikėjus ir grupes, bet kartu su jais išbandyti ir save.
PROGRAMA
19.30–22.30 val. Eilėraščių paroda „Mintys bangose“

19.30 val. Monospektaklis „Avinai“
Režisierius Justas Tertelis, aktorius ir dramaturgas Raimondas Klezys, kompozitorius Matas Saladžius

21.20 val. „Žaliasis koncertas“
Dalyvauja muzikos atlikėjas ir kūrėjas Remis Rančys
Renginio trukmė: ~1 val. 30 min.

Žodžio ir muzikos festivalis „Ir ežeras turi ausis“
2024-07-20 19:30
Liepos 20 d. 19.30 val. Prūdelio tvenkinio pakrantėje, prie sporto centro „Atžalynas“ gelbėjimo stoties (Vilniaus g. 49), vyks žodžio ir muzikos festivalis „Ir ežeras turi ausis“.
„Ir ežeras turi ausis“ – tai literatūrą, teatrą, muziką bei kitus menus vienijantis festivalis. Jo metu galima ne tik išgirsti ir pamatyti įvairesnio meno žanro atlikėjus ir grupes, bet kartu su jais išbandyti ir save.
PROGRAMA
19.30–22.00 val. Eilėraščių paroda „Mintys bangose“
19.30 val. Grupės „Kopanugaris“ koncertas

21.00 val. Solo post-elektro-flamenko muzikos ir šokios spektaklis „Human, Lost & Found“
Tekstai, muzika, choreografija, šokio ir dainų atlikimas Phil Von
Renginio trukmė: ~1 val. 30 min.

JAV ir Lietuvos jaunimo džiazo koncertas „Muzikinis ekspresas: OMAHA– ŠIAULIAI“
2024-07-21 14:00 - 15:00
Tradicija tapęs Šiaulių miesto koncertinės įstaigos „Saulė“ organizuojamas ciklas „Saulės vasaros koncertai“ kviečia visus Šiaulių miesto gyventojus ir miesto svečius pasimėgauti gyva muzika gryname ore! Profesionalūs kolektyvai – Šiaulių bigbendas, Šiaulių pučiamųjų orkestras, Šiaulių kamerinis orkestras „Camerata Solaris“ – ir jų geri bičiuliai bei kolegos pripildys Šiaulių miesto bulvaro amfiteatrą bei kitas miesto erdves kokybiškos muzikos garsais. Kviečiame apsilankyti ciklo „Saulės vasaros koncertai“ renginiuose!
Visi koncertai nemokami!
Liepos 21 d. 14 val. JAV ir Lietuvos jaunimo džiazo koncertas „Muzikinis ekspresas: OMAHA– ŠIAULIAI“
Dalyvauja: Jaunimo džiazo ansamblis „MAYJO“ (Omaha, JAV, vad. ir dirigentas dr. P. Madsen), Šiaulių S. Sondeckio menų gimnazijos jaunieji atlikėjai, Šiaulių „Romuvos“ gimnazijos džiazo orkestras „Romuva“ (vad. ir dirigentas R. Žukauskas).
Koncertų salė „Saulė“, Tilžės g. 140.

Šokių vakaras. Groja Sigitas Kivilis
2024-07-21 17:00
Šiaulių kultūros centras organizuoja tradicinius šokių vakarus, kuriuose skambant ritmingai muzikai energingai sukasi šokėjų poros. Kviečiame šokių aikštelėje suktis kartu!

Šiaulių kultūros centro pramogų salė „Maksas“ (Aušros al. 31)

2024 m. liepos 21 d. 17 val.

5 Eur

Liepos 21 d. 17 val. Šiaulių kultūros centro pramogų salėje „Maksas“ (Aušros al. 31) šokių vakaro metu šokėjus linksmai praleisti laiką kvies Sigitas Kivilis.
Asmenys, apsvaigę nuo alkoholinių gėrimų ar kitų psichotropinių medžiagų, į renginį nebus įleidžiami.
Bilietus galima įsigyti Šiaulių kultūros centro kasoje 1 val. prieš renginį.
Renginio trukmė: ~3 val.

Pučiamųjų instrumentų ansamblis iš Vokietijos „German Brass“
2024-07-27 20:00 | Chaimo Frenkelio viloje
2024 m. liepos 27 d., šeštadienį, 20 val. Chaimo Frenkelio vilos parke (Vilniaus g. 74, Šiauliai) vyks XXI tarptautinio Chaimo Frenkelio vilos vasaros festivalio koncertas, kuriame pasirodys pirmą kartą Lietuvoje viešintis profesionalus pučiamųjų instrumentų ansamblis iš Vokietijos „German Brass“.

„German Brass“ – tai visame pasaulyje garsus pučiamųjų ansamblis, žinomas dėl savo virtuozinių pasirodymų ir novatoriškų interpretacijų. Įkurtas 1974 m., ansamblis pradžioje buvo kvintetas, tačiau vėliau išsiplėtė iki dešimties narių, įtraukiant įvairius pučiamuosius instrumentus, tokius kaip trimitai, trombonai, valtornos, tūba ir kartais perkusija. Ansambliui pavyko sukurti „įvairovę vienybėje“, t. y. sukurti stebuklą, sukuriantį unikalų, su niekuo nesupainiojamą kolektyvinį skambesį su dešimčia individualistų ir garsių solistų iš išskirtinių pirmos klasės Vokietijos orkestrų. Kaip ansamblis jie groja skaidrią kamerinę muziką, bet kartu su simfonine didybe ir dinamika, kurią gali sukurti tik pučiamųjų instrumentalistai.

„German Brass“ repertuare yra visos stilistinės kryptys ir rūšys nuo Scheidt iki Šostakovičiaus, nuo Dixieland iki Bossa Nova. Ansamblis savo koncertuose profesionaliai ir linksmai puoselėja ir įveikia susiskirstymą į du muzikos stilius: programose – klasikinių kūrinių aranžuotės, taip pat nesenstančių kūrinių adaptacijos ir kompozicijos, kurios dažniausiai buvo aranžuotos ir sukurtos specialiai „German Brass“, kaip duoklė tipiškam ansamblio skambesiui ir techniniam blizgesiui.

Ansamblio nariai: Matthias Höfs (trimitas), Uwe Köller (trimitas), Andre Schoch (trimitas), Manuel Mischel (trimitas), Johannes Dengler (valtorna), Klaus Wallendorf (valtorna), Fritz Winter (trombonas ir eufonija), Emil Haderer (trombonas), Uwe Füssel (bosinis trombonas), Stefan Ambrosius (tūba), Herbert Wachter (perkusija).

Bilieto kaina: 15 Eur, su nuolaida 12 Eur*

Bilietus į koncertus galima įsigyti „TICKET MARKET“ ir Chaimo Frenkelio vilos-muziejaus kasose.*Nuolaidos taikomos moksleiviams, studentams, senjorams, neįgaliesiems.Vaikams iki 5 metų, kurie neužima sėdimos vietos, įėjimas nemokamas. Informacija tel. +37041433680, el. p. info@ausrosmuziejus.lt

Renginio metu bus fotografuojama/filmuojama viešinimo tikslais_______________________Festivalio meno vadovas – Lietuvos nacionalinės premijos laureatas, dirigentas Robertas Šervenikas

Organizatoriai: Šiaulių „Aušros“ muziejus, VšĮ „Sielai“Pagrindiniai rėmėjai: Šiaulių miesto savivaldybė, Lietuvos kultūros tarybaRėmėjai: „Sabalin“, restoranas „Bleu de Frenkel“Informaciniai rėmėjai: LRT, „Etaplius“, „Šiaulių kraštas“, „LT ADVERT“Draugas – gėlių ir dovanų salonas „Dabija“Festivalį įgarsina – MB „SLS Tech“

Grupės „Innerbloom“ koncertas
2024-08-09 19:00
Tradicija tapęs Šiaulių miesto koncertinės įstaigos „Saulė“ organizuojamas ciklas „Saulės vasaros koncertai“ kviečia visus Šiaulių miesto gyventojus ir miesto svečius pasimėgauti gyva muzika gryname ore! Profesionalūs kolektyvai – Šiaulių bigbendas, Šiaulių pučiamųjų orkestras, Šiaulių kamerinis orkestras „Camerata Solaris“ – ir jų geri bičiuliai bei kolegos pripildys Šiaulių miesto bulvaro amfiteatrą bei kitas miesto erdves kokybiškos muzikos garsais. Kviečiame apsilankyti ciklo „Saulės vasaros koncertai“ renginiuose!
Visi koncertai nemokami! Esant blogam orui koncertai numatyti Šiaulių amfiteatre perkeliami į koncertų salę „Saulė“, Tilžės g. 140.
Rugpjūčio 9 d. 19 val. Grupės „Innerbloom“ koncertas
Vilniaus g. 153, Šiaulių bulvaro amfiteatras.

Koncertas „Vasaros rečitalis“
2024-08-16 18:00
Tradicija tapęs Šiaulių miesto koncertinės įstaigos „Saulė“ organizuojamas ciklas „Saulės vasaros koncertai“ kviečia visus Šiaulių miesto gyventojus ir miesto svečius pasimėgauti gyva muzika gryname ore! Profesionalūs kolektyvai – Šiaulių bigbendas, Šiaulių pučiamųjų orkestras, Šiaulių kamerinis orkestras „Camerata Solaris“ – ir jų geri bičiuliai bei kolegos pripildys Šiaulių miesto bulvaro amfiteatrą bei kitas miesto erdves kokybiškos muzikos garsais. Kviečiame apsilankyti ciklo „Saulės vasaros koncertai“ renginiuose!
Visi koncertai nemokami!
Rugpjūčio 16 d. 18 val. „Vasaros rečitalis“
Dalyvauja: Kamilė Fokaitė (sopranas) ir Lukas Sandhu (baritonas), Irina Tautkuvienė (fortepijonas).
Koncertų salė „Saulė“, Tilžės g. 140.

Koncertas „Rudenėjant“
2024-08-22 12:00
Tradicija tapęs Šiaulių miesto koncertinės įstaigos „Saulė“ organizuojamas ciklas „Saulės vasaros koncertai“ kviečia visus Šiaulių miesto gyventojus ir miesto svečius pasimėgauti gyva muzika gryname ore! Profesionalūs kolektyvai – Šiaulių bigbendas, Šiaulių pučiamųjų orkestras, Šiaulių kamerinis orkestras „Camerata Solaris“ – ir jų geri bičiuliai bei kolegos pripildys Šiaulių miesto bulvaro amfiteatrą bei kitas miesto erdves kokybiškos muzikos garsais. Kviečiame apsilankyti ciklo „Saulės vasaros koncertai“ renginiuose!
Visi koncertai nemokami! Esant blogam orui koncertai numatyti Šiaulių amfiteatre perkeliami į koncertų salę „Saulė“, Tilžės g. 140.
Rugpjūčio 22 d. 12 val. „Rudenėjant“
Dalyvauja: Šiaulių pučiamųjų orkestras ( meno vad. ir dirigentas S. Vaičiulionis, dirigentas G. Brūzga), solistai: Adrijana Balsytė, Romualdas Juzukonis, Virginijus Barzinskis.
Vilniaus g. 153, Šiaulių bulvaro amfiteatras.

Tarptautinės pagyvenusių žmonių dienos renginiai
2024-10-01 08:00 - 2024-10-02 17:00
Spalio 1 d.
9–12 val. iniciatyva „Praleiskime laiką drauge Šiaulių technologijų mokymo centre“
*Mechanikos skyrius, J. Basanavičiaus g. 53 (konsultacijos „Gedimai vidaus vandentiekio tinkluose“ ir „Smulkūs elektros darbai buityje“, paslauga „Automobilio važiuoklės patikra prieš techninę apžiūrą“ 9–12 val.);
*Menų ir grožio paslaugų skyrius, Vilniaus g. 27 (nemokamas plaukų kirpimas senjorams 9–12 val.);
Prekybos ir verslo skyrius, Vytauto g. 267 (konditerijos gaminio dekoravimas 9–11 val., kavos, arbatos degustacija 11–12 val.);
*Statybos skyrius, Statybininkų g. 23 (kūrybinės dekoravimo dirbtuvės „Interjero detalės gamyba“ 9.30–11.30 val.);
*Sveikatos priežiūros ir socialinės gerovės skyrius, Dvaro g. 144A (rankų masažas, parafino vonelės rankoms, atpalaiduojanti procedūra masažo kėdėje 9–12 val.);
*Technologijų skyrius, Statybininkų g. 23 (el. pašto susikūrimas, socialinių tinklų naudojimas, bendravimas elektroniniu paštu, namų buhalterija ir kasdienės išlaidos 9–12 val.);
*Vairuotojų skyrius, Dvaro g. 144A (paskaita „KET žinių atnaujinimas“ 9–10 val.)
Org. Šiaulių technologijų mokymo centras
10 ir 13 val. kūrybinis-edukacinis užsiėmimas „Gamtos šviesa. Žvakių dirbtuvės“
Būtina išankstinė registracija el. p. vaida.dambrauskiene@siauliukc.lt arba tel. +370 678 53 171. Vietų skaičius ribotas
Šiaulių kultūros centro Amatų dirbtuvės, Aušros al. 31
11 val. ekskursija su arbata Botanikos sode
Vilniaus universiteto Šiaulių akademijos Botanikos sodas, Paitaičių g. 4
11 val. draugystės popietė senjorams
Šiaulių miesto savivaldybės socialinių paslaugų centras, Tilžės g. 63B
11 val. kūrybinės dirbtuvės senjorams „Atspaudo magija ir kava“
Šiaulių dailės galerija, Vilniaus g. 245
11.30 val. kūrybinės dirbtuvės „Lūpų balzamas“
Šiaulių miesto savivaldybės viešosios bibliotekos Bibliografijos-informacijos skyrius, Aido g. 27
13 val. edukacija „Fotografo asistentas“
Būtina išankstinė registracija tel. +370 41 52 43 93 arba internetu https://www.ausrosmuziejus.lt/Ekskursijos/. Vietų skaičiuos ribotas
Šiaulių „Aušros“ muziejaus Fotografijos muziejus, Vilniaus g. 140
14 val. ekskursija ,,Muziejinių vertybių konservavimas ir restauravimas“
Būtina išankstinė registracija tel. +370 41 52 43 89. Vietų skaičius ribotas
Org. Šiaulių „Aušros“ muziejus
14 val. edukacija „Rožės žiedas“
Būtina išankstinė registracija tel. +370 41 52 43 89 arba internetu https://www.ausrosmuziejus.lt/Ekskursijos/. Vietų skaičius ribotas
Šiaulių „Aušros“ muziejaus Chaimo Frenkelio vila-muziejus, Vilniaus g. 74
14 val. koncertas „Iš širdies į širdį“
Šiaulių „Juventos“ progimnazijos Aktų salė, P. Višinskio g. 16
Org. Šiaulių „Juventos“ progimnazija, partn. ukrainiečių integracijos centras „Malva“
14 val. muzikinis protų mūšis „Legato!“
Būtina išankstinė registracija el. p. julija@polifonija.lt. Vietų skaičius ribotas
„Polifonija“ kamerinė salė, Aušros al. 15
15 val. Valstybinio Šiaulių dramos teatro spektaklis „Pabandom dar kartą“ („Skerdynių dievas“)
Įėjimas su kvietimais. Kvietimus (vienam asmeniui ne daugiau kaip 2 vnt., pateikus pensininko pažymėjimą) nuo rugsėjo 26 d. 9 val. galima pasiimti Šiaulių kultūros centro kasoje KVIETIMŲ NEBĖRA
Valstybinio Šiaulių dramos teatro Didžioji salė, Tilžės g. 155
Org. Šiaulių kultūros centras
18 val. koncertas „Muzikos spalvos“
Dalyvauja Šiaulių berniukų ir jaunuolių choras „Dagilėlis“ (meno vad. R. Adomaitis), Šiaulių pučiamųjų orkestras (meno vad. ir dirig. S. Vaičiulionis, dirig. G. Brūzga), Medeinė Mickevičiūtė (fortepijonas),Viktorija Čepinskienė (smuikas), Adrijana Balsytė (sopranas), Juozas Janužas (tenoras), Gediminas Brūzga (saksofonas). Koncerto dirigentai Sigitas Vaičiulionis ir Remigijus Adomaitis
Įėjimas su kvietimais. Kvietimus galima pasiimti Šiaulių miesto koncertinės įstaigos „Saulė“ kasoje KVIETIMŲ NEBĖRA
Šiaulių miesto koncertų salė „Saulė“, Tilžės g. 140
Org. Šiaulių miesto koncertinė įstaiga „Saulė“, partn. Šiaulių „Dagilėlio“ dainavimo mokykla
19 val. Šiaulių kultūros centro mėgėjų teatro „Durys“ spektaklis pagal R. Toma pjesę „8 mylinčios moterys“
Įėjimas su kvietimais. Kvietimus (vienam asmeniui ne daugiau kaip 2 vnt., pateikus pensininko pažymėjimą) nuo rugsėjo 26 d. 9 val. galima pasiimti Šiaulių kultūros centro kasoje
Šiaulių kultūros centro Didžioji koncertų salė, Aušros al. 31
Spalio 2 d.
11.30 val. medijų edukacija senjorams
Šiaulių miesto savivaldybės viešosios bibliotekos Bibliografijos-informacijos skyrius, Aido g. 27
17 val. žolininkės Sigitos edukacinė paskaita „Vaistiniai augalai – žaliasis mūsų bankas“
Šiaulių miesto savivaldybės viešosios bibliotekos „Saulės“ filialas, K. Korsako g. 10
14 val. patirtinė ekskursija parodoje „Tarpukario moters portretas“
Būtina išankstinė registracija tel. +370 41 52 4397. Vietų skaičius ribotas
Šiaulių „Aušros“ muziejaus Venclauskių namai-muziejus, Vytauto g. 89

SPALIO 1 DIENĄ SENJORUS VAIŠINA ARBATOS AR KAVOS PUODELIU
Kavinė „Arkos“ (Vilniaus g. 213), 13–18 val. (arbata ir kava)
„Rūta“ šokolado muziejaus kavinė (Tilžės g. 133) (tik arbata)
Picerija „Charlie pizza“ (PC „Saulės miestas“, Tilžės g. 109), 11–22 val. (arbata ir kava)
Arbatinė „Valerijonas“ (Vilniaus g. 173), 10–18 val. (arbata ir sausainiai)
Svetainė „Juonė pastuogė“ (Aušros al. 31A), 12–17 val. (arbata ir kava)
Picerija „Čili pica“ (PC „Akropolis“, Aido g. 8, PC „Saulės miestas“, Tilžės g. 109), 10–22 val. (kava, arbata)
Restoranas „Ararat“ (PC „Tilžė“, Tilžės g. 227), 10–20 val. (arbata ir kava)
Restoranas „Katpėdėlė“ (PC „Akropolis“, Aido g. 8), 10–22 val. (arbata ir kava)
Restoranas „S baras“ (Aleksandrijos g. 3), 11–14 val. (arbata ir kava)
Baras „Palete“ (Ginkūnų g. 15), 12–20 val. (arbata)
Kavinė „Salomėja“ (S. Neries g. 12), 10–20 val. (kava, arbata)
Kavinė „Prie parko“ (Aušros al. 41), 11–16 val. (kava, arbata)
Kavinė „Bardinai“ (J. Basanavičiaus g. 77A), 11–18 val. (kava, arbata)
Kavinė „Vyno kodas IIX“ (Tilžės g. 134), 11–21 val. (medaus viskis)
Kavinė „BOHO“ (Vilniaus g. 134), 11–22 val. (kava, arbata išsinešti)
Baras „Motyvas“ (Vilniaus g. 199), 11–21 val. (kava, arbata)
„Gastrobar“ (Vilniaus g. 154), 11–20 val. (kava)

Lino ir Beno Liandzbergių – paroda „Sekti save“
2024-10-03 17:30 | Šiaulių dailės galerija
2024 m. spalio 3 d., ketvirtadienį, 17.30 val. Šiaulių dailės galerijoje atidaroma tėvo ir sūnaus dueto – Lino ir Beno Liandzbergių – paroda „Sekti save“.
Paroda veiks iki spalio 31 d.

APIE LINO LIANDZBERGIO KŪRYBĄ
Linas Liandzbergis savo paveikslų kompozicijoms pasitelkia mobiliajame telefone fiksuotą asmeninių nuotraukų rinkinį. Nufotografuoti artimiausios aplinkos, šeimos gyvenimo ir kelionių momentai grakščiomis spalviklių linijomis perpiešti ant juodų ar baltų drobių tampa universaliais asmeninės erdvės ženklais. Akivaizdžią slinktį nuo tapybos link fotografijos dabartinėje Lino Liandzbergio kūryboje pabrėžia tiek negatyvo efektas (juodas fonas šviesus piešinys ir atvirkščiai), tiek paveikslų kompozicijos fragmentiškumas.
Paroda sudaryta iš kūrinių, kuriuos iš dalies inspiravo kelionės ar išvykos Lietuvoje bei svetur. Naujoji kolekcija žymi ir naują menininko tapybos kryptį. Jei pastaruoju dešimtmečiu L. Liandzbergio paveiksluose dominavo popkultūros motyvai, skambus koloritas, įvairios ironiškos ir žaismingos aplikacijos, tai naujuose kūriniuose galima stebėti, kaip kinta autoriaus pasirinktos kalbos priemonės.
Daugelyje naujosios serijos paveikslų ryškėja fotografijos įtaka ir jos bruožai: negatyvo efektas, pasiekiamas naudojant juodą foną ir sidabriškai baltą piešinio liniją, kasdienės, tarsi atsitiktinės situacijos, pagautos telefono fotokamera, fragmentiškumo ir momentiškumo paieškos. Kūriniuose ima vyrauti tikroviški, menininko realybėje pamatyti ir užfiksuoti vaizdiniai, dokumentiškumas, tačiau autorius, regis, neatsisako ir jo kūrybai taip būdingų fantastinių motyvų ar paradoksalių sugretinimų.
Linas Liandzbergis (g. 1965) – Vilniuje gimęs tapytojas, performansų, akcijų, instaliacijų, scenografijų, video meno kūrėjas. 1983–1989 m. studijavo tapybą Vilniaus dailės akademijoje (tuo metu – Valstybinis dailės institutas). Nuo 1989 m. dalyvauja parodose. 1988–1990 m. dalyvavo grupės „Žalias lapas“ veikloje. Nuo 1999 m. Lietuvos tarpdisciplininio meno kūrėjų sąjungos narys. Šiuo metu dėsto Lietuvos edukologijos universitete. Kūrinių yra įsigiję privatūs kolekcinininkai Lietuvoje ir užsienyje.

APIE BENO LIANDZBERGIO KŪRYBĄ
Mano menas – tai ironijos ir paradoksų mišinys, atspindintis mūsų pasaulio sudėtingumą jauno menininko žvilgsniu. Per meną aš nagrinėju įvairias socialines problemas, kvestionuoju nusistovėjusias normas ir siekiu suvokti savo vietą pasaulyje. Mano kūriniai yra įsišakniję asmeninėje patirtyje ir kasdienio gyvenimo stebėjimuose. Nuo meno pasaulio, kuriame menininkai konkuruoja dėl pripažinimo iki tapatybės klausimų, socialinių pokyčių ir technologijų įtakos mūsų mąstymui.
Augdamas šalyje, kuri tik neseniai atgavo nepriklausomybę, savo kūryboje atspindžiu kartų skirtumus ir istorinės patirties palikimą. Kūriniuose dažnai pasitaiko architektūrinių elementų ir kitų simbolių, kurie veikia, kaip vizualinė atmintis ir kontekstas.
Darbuose ryškios spalvos ir kontrastai nėra tik estetinis pasirinkimas. Jie tarnauja kaip užuomina, kad po gražiu paviršiumi slypi gilesnė, kartais netgi skausminga tiesa. Aš siekiu sukurti kūrinius, kurie iš pradžių patrauktų dėmesį, o vėliau paskatintų žiūrovą susimąstyti. Vaizduojami objektai ir žmonės dažnai atrodo tarsi svetimi elementai, trikdantys įprastą vaizdą, sistemą. Taip kviečiu žiūrovą suabejoti, kas iš tikrųjų yra pašalietis – mano kūrinio herojus, objektas ar mes patys?
Benas Liandzbergis (g. 1997 m.) – gyvena ir kuria Vilniuje. 2017–2022 m. studijavo Vilniaus dailės akademijoje, įvietinto meno ir scenografijos katedroje. Menininkas kuria paveikslus, objektus įkvėptus kolektyvinių kultūrinių patirčių, mados bei subkultūrų fragmentų.

_ _ _

„Stand up“ pasirodymas „Tie iš bazaro“
2024-10-03 19:00 | Šiaulių kultūros centro Kamerinė salė (Aušros al. 31)
Deividas ir Nedas. Tai du draugai, kurie sugalvojo sujungti jėgas ne tik „podcast“, bet ir „stand up“ aikštelėje. Jau spalio 3 d. Šiaulių kultūros centre galėsite išvysti Deivido ir Nedo naujas, dar niekur negirdėtas ir labai juokingas programas.
„Jeigu norite gerai praleisti vakarą, užsukite pas mus, mes tuo pasirūpinsime. Iki susitikimo!“ – kviečia komikai.
Apšildantis komikas – Deividas Liudvinavičius.
Renginio trukmė: ~1 val.
